62019CO0838_INF
Rješenje Suda (deveto vijeće) od 19. ožujka 2020. – Boé Aquitaine
(predmet C-838/19)
„Zahtjev za prethodnu odluku – Članak 53. stavak 2. i članak 94. Poslovnika Suda – Tržišno natjecanje – Članak 101. UFEU-a – Nenavođenje dostatnih objašnjenja o činjeničnom i pravnom kontekstu spora iz glavnog postupka te razloga zbog kojih je nužno dati odgovor na prethodna pitanja – Očita nedopuštenost”
Prethodna pitanja – Dopuštenost – Nužnost dostavljanja Sudu dostatnih objašnjenja o činjeničnom i pravnom kontekstu – Doseg obveze u području tržišnog natjecanja – Nedostatnost objašnjenja o tom kontekstu – Nepostojanje navoda o primjeni na unutarnju situaciju odredbe prava Unije koja je postala mjerodavna na temelju nacionalnog prava – Očita nedopuštenost
(čl. 267. UFEU-a; Status Suda, čl. 23.; Poslovnik Suda, čl. 53. st. 2. i čl. 94.)
(t. 13.-27.)
Izreka
Zahtjev za prethodnu odluku koji je uputio tribunal de commerce de Bordeaux (Trgovački sud u Bordeauxu, Francuska), odlukom od 22. ožujka 2019., očito je nedopušten.